ผมร่วงค่ะมีเม็ดเหมือนหัวสิวอ่ะค่ะแต่ไม่ได้เป็นแผลนะคะมีแค่ก้อนๆเม็ดๆไม่ใหญ่ค่ะแล้วผมก็ขาดและร่วงมากค่ะรักษาอย่างไรคะทำยังไงดีผมบางกว่าเมื่อก่อนเยอะมากค่ะ พฤติกรรมส่วนตัวก็ชอบอาบน้ำอุ่นค่อนข้างร้อนค่ะดื่มชาทุกวันค่ะกินข้าวฃปกติตอนนี้ก็กินอาหารเสริมลดผมร่วงอยู่ค่ะ คุณช่วยตอบหนูด้วยนะคะกังวลมากค่ะ
สวัสดีค่ะ ผมร่วงคือภาวะที่ผมร่วงมากกว่า 100 เส้นต่อวัน หรือในวันที่สระผมอาจร่วงได้มากถึง 200 เส้นต่อวัน อาจมีสาเหตุจาก-โรคทางกายเช่น โรคไทรอยด์มากผิดปกติ โรคแพ้ภูมิตัวเอง (SLE) โดยใน SLE จะมีอาการอื่นๆร่วมด้วยเช่น ปวดข้อ ผื่นแพ้แสงที่หน้า-มีเชื้อราที่หนังศีรษะ หากมีแผลหรือตุ่มที่หนังศีรษะร่วมด้วย-ภูมิคุ้มกันตัวเองทำลายผม ทำให้ผมร่วง-ยาที่รับประทานเช่น ยาคุมกำเนิด ยารักษามะเร็ง ยากันชัก ยาป้องกันการแข็งตัวของเลือด ยารักษาคอพอกเป็นพิษ-สระผมบ่อยเกินไปหรือหวีผมแรงเกินไป-ผมที่ถูกดัด ย้อม ทำสีเป็นประจำ-เป็นโรคจิตเวชบางประเภทที่ชอบดึงผมตัวเองการดูแลตัวเองเบื้องต้น ไม่ไปดึงผมบ่อยๆ ทำความสะอาดเส้นผมได้ตามปกติเพียงแค่ไม่ไปขยี้แรงๆ ใช้น้ำอุณหภูมิห้องธรรมดา ไม่จำเป็นต้องเป็นน้ำอุ่นหรือน้ำเย็น หลีกเลี่ยงการใช้สารเคมีกับผม หยุดยาที่ไม่จำเป็นต้องกินทุกชนิด ในผู้ป่วยบางรายอาการอาจดีขึ้นได้เอง แต่หากยังมีผมร่วงเรื้อรัง ควรไปพบแพทย์ผิวหนังเพื่อตรวจเพิ่มเติม และรักษาตามสาเหตุ อาจยังไม่จำเป็นต้องซื้อยาใดๆมากินเองในขณะนี้หากยังไม่แน่ใจว่าผมร่วงจากอะไร